CELEX: 62017TA0450
Language: sk
Date: 2019-03-05 00:00:00
Title: Vec T-450/17: Rozsudok Všeobecného súdu z 5. marca 2019 — Eurosupport — Fineurop support/EIGE („Verejné zákazky na služby — Verejné obstarávanie — Poskytovanie služieb na vykonanie štúdie o mrzačení ženských pohlavných orgánov — Zamietnutie ponuky uchádzača — Povinnosť odôvodnenia — Súlad medzi komentármi a číselným hodnotením — Mimozmluvná zodpovednosť“)

15.4.2019   
            
            
               SK
            
            
               Úradný vestník Európskej únie
            
            
               C 139/48
            
         
      Rozsudok Všeobecného súdu z 5. marca 2019 — Eurosupport — Fineurop support/EIGE
      (Vec T-450/17) (1)
      
      („Verejné zákazky na služby - Verejné obstarávanie - Poskytovanie služieb na vykonanie štúdie o mrzačení ženských pohlavných orgánov - Zamietnutie ponuky uchádzača - Povinnosť odôvodnenia - Súlad medzi komentármi a číselným hodnotením - Mimozmluvná zodpovednosť“)
      (2019/C 139/47)
      Jazyk konania: angličtina
      
         Účastníci konania
      
      
         Žalobkyňa: Eurosupport — Fineurop support Srl (Miláno, Taliansko) (v zastúpení: M. Velardo, advokát)
      
         Žalovaný: Európsky inštitút pre rodovú rovnosť (v zastúpení: V. Ost a M. Vanderstraeten, advokáti)
      
         Predmet veci
      
      Po prvé návrh založený na článku 263 ZFEÚ a smerujúci k zrušeniu rozhodnutia EIGE z 8. mája 2017 o zamietnutí ponuky, ktorú žalobkyňa predložila v rámci verejného obstarávania EIGE/2017/OPER/04, ako aj rozhodnutí o posúdení ponuky predloženej spoločnosťou Y ako úspešnej a o zadaní tejto zákazky tejto spoločnosti, po druhé návrh založený na článku 268 ZFEÚ a smerujúci k dosiahnutiu náhrady škody spôsobenej v dôsledku týchto rozhodnutí a po tretie subsidiárne žiadosť o kompenzáciu z dôvodu nezrovnalostí spôsobených v rámci zadania tejto zákazky
      
         Výrok rozsudku
      
      
                  1.
               
               
                  
                     Konanie o rozhodnutiach Európskeho inštitútu pre rodovú rovnosť (EIGE) z 8. mája 2017 o posúdení ponuky predloženej spoločnosťou Y v rámci verejného obstarávania EIGE/2017/OPER/04 ako úspešnej a o zadaní tejto zákazky tejto spoločnosti sa zastavuje.
                  
               
            
                  2.
               
               
                  
                     Rozhodnutie EIGE z 8. mája 2017 o zamietnutí ponuky, ktorú predložila Eurosupport — Fineurop support Srl v rámci tohto verejného obstarávania sa zrušuje.
                  
               
            
                  3.
               
               
                  
                     V zostávajúcej časti sa žaloba zamieta.
                  
               
            
                  4.
               
               
                  
                     Eurosupport — Fineurop support znáša 25 % svojich trov konania a EIGE znáša svoje vlastné trovy konania, pričom je povinný nahradiť 75 % trov konania, ktoré vynaložila Eurosupport — Fineurop support.
                  
               
            
         (1)  Ú. v. EÚ C 357, 23.10.2017.